Rūjas purs

Rūjas purs, arī Rūjas purvs un Virķēnu tīrelis,LĢIA datu bāze ir purvs Valmieras novada Vilpulkas pagastā, Burtnieka līdzenumā ap 6 kilometrus uz rietumiem no Rūjienas. Gar purvu austrumos tek Rūjas upe, purva ieplaka atrodas Vilpulkas pagastā starp Rūju un tās pieteku Palmuti, uz kurām no tā ir notece caur novadgrāvjiem. Daļa avotu apgalvo, ka arī Rūjas kreisajā krastā (Jeru pagastā) atrodas Rūjas purva daļa un attiecīgi Rūja tek caur purvu,Latvijas daba, 5. sējums, "Preses nams", 1998. 22. lpp. ISBN 9984-00-312-4 tomēr citi uzskata, ka tur atrodošais slapjo mežu masīvs Brīvpurvs ir atsevišķs 300 hektāru liels objekts.Upes.lv: RūjaLET: IESNIEGUMS par paredzēto darbību – „Igaunijas – Latvijas trešais elektropārvades tīkla starpsavienojums”, 2015 Zem kūdras slāņa atrodas g.k. sapropelis un saldūdens kaļķi.

No purva 1879 hektāriem 1254 ha aizņem zemais purvs un 154 ha — augstais purvs, 471 ha ir pārejas stadijā. Vidējais kūdras slāņa biezums 1,5 metri, maksimālais — līdz 6 metriem. Kopš 1966. gada notiek pakaišu frēzkūdras ieguve, 20. gadsimta beigās kopējie krājumi tika vērtēti kā 24,7 miljoni kubikmetru, rūpnieciski izmantojamie — 1,7 miljoni kubikmetru. 2017. gadā praktiski izmantojamie kūdras krājumi tika novērtēti kā 562,5 tūkstoši tonnu (pie standarta mitruma 40%), pie ieguves 4,5 tūkstoši tonnu gadā.LVĢMC: Derīgo izrakteņu (būvmateriālu izejvielu, kūdras, sapropeļa un dziedniecības dūņu) krājumu bilance par 2017.gadu

Rūjai un Palmutei pieguļošajās teritorijās novērots salīdzinoši liels putnu sugu skaits, tai skaitā retie melnais stārķis un mazais ērglis. Dienvidos no purva atrodas dabas liegums "Rūjas paliene", kas iekļauj Rūju tās tecējumā gar purvu un Palmutes lejteci, pats purvs ietilpst Ziemeļvidzemes biosfēras rezervāta ainavu aizsardzības zonā. Pa purvu tiek organizētas ekskursijas, no ziemeļiem purvā ved ceļš.

 Atsauces 

Kategorija:Latvijas purvi
Kategorija:Vilpulkas pagasts